**สรุปประเด็นการประชุมคณะอนุกรรมการกลั่นกรอง วิเคราะห์โครงการ และติดตามประเมินผล**

**การบริหารจัดการทรัพยากรน้ำ ครั้งที่ 2/2561 ในวันพฤหัสบดีที่ 15 พฤศจิกายน 2561 เวลา 09.00 น.**

**ณ ห้องประชุมน้ำปิง ชั้น 4 อาคารจุฑามาศ ถนนวิภาวดีรังสิต**

| **วาระที่** | **เรื่อง** | | **ผลการประชุม** | **หน่วยงาน**  **ที่รับผิดชอบ** |
| --- | --- | --- | --- | --- |
| **1.** | **ประธานแจ้งให้ที่ประชุมทราบ** | | ด้วยคณะกรรมการทรัพยากรน้ำแห่งชาติ (กนช.) มีกำหนดการจัดประชุม กนช. ครั้งที่ ๔/๒๕๖๑ ในวันที่ ๑๙ ธันวาคม ๒๕๖๑ อาจมีมติต่างๆ ที่เกี่ยวข้องในเรื่องงบประมาณ จึงจำเป็นต้องเตรียมความพร้อมสำหรับนำเสนอต่อที่ประชุม รวมถึงการเสนอโครงการขนาดใหญ่ วงเงินมากกว่า ๑ พันล้านบาท ซึ่งสำนักงบประมาณได้นำเสนอ ครม. ในเรื่องหลักเกณฑ์การพิจารณาบรรจุแผนงานโครงการในงบประมาณปี ๒๕๖๓ ที่ต้องผ่าน ครม.พิจารณาให้ความเห็นชอบก่อนเสนอคำขอต่อสำนักงบประมาณ อีกทั้งกรอบเวลาการดำเนินงานที่เกี่ยวข้องกับแผนงานต่างๆ ต้องให้แล้วเสร็จประมาณต้นเดือนมกราคม 2561 เพื่อให้ทันเวลาต่อการนำเสนอของบประมาณ ประกอบกับ (ร่าง) พระราชบัญญัติทรัพยากรน้ำ พ.ศ.... ที่ผ่านความเห็นชอบจากสภานิติบัญญัติแห่งชาติแล้ว อยู่ระหว่างกระบวนการประกาศใช้ ซึ่งหลังจากนี้จะมีขั้นตอนการจัดทำแม่บทและแผนปฏิบัติการแผนงานโครงการด้านน้ำที่กำหนดให้พื้นที่มีส่วนร่วมพิจารณาแผนงานโครงการด้วย เพื่อให้สอดคล้องและเป็นแนวทางเดียวกันจึงต้องให้หน่วยงานรับทราบข้อจำกัด เงื่อนไข และหลักเกณฑ์ต่างๆ อีกทั้งเพื่อให้แผนงานโครงการที่ยังค้างอยู่สามารถจัดเข้ากรอบงบประมาณปี 2563 ได้ |  |
| **2.** | **การรับรองรายงาน**  **การประชุม** | | **มติที่ประชุม** รับรองรายงานการประชุมคณะอนุกรรมการฯ ครั้งที่ 1/2561  เมื่อวันที่ 15 มีนาคม 2561 หากมีการแก้ไข ขอให้ฝ่ายเลขานุการดำเนินการต่อไป |  |
| **3.** | **เรื่องเพื่อทราบ** | |  |  |
| 3.1 | มติคณะกรรมการทรัพยากรน้ำแห่งชาติ เรื่องการปรับปรุงกระบวนการจัดทำแผนงาน เพื่อขับเคลื่อนแผนแม่บทการบริหารจัดการทรัพยากรน้ำ  ทั้งระบบ | | | |
|  |  | | ฝ่ายเลขานุการ นำเสนอมติคณะกรรมการทรัพยากรน้ำแห่งชาติ เรื่อง การปรับปรุงกระบวนการจัดทำแผนงาน เพื่อขับเคลื่อนแผนแม่บทการบริหารจัดการทรัพยากรน้ำทั้งระบบ ในการประชุมคณะกรรมการทรัพยากรน้ำแห่งชาติ ครั้งที่ ๒/2561 เมื่อวันจันทร์ที่ ๒๑ พฤษภาคม พ.ศ. 2561  **มติที่ประชุม** รับทราบ  **ประธานมีข้อคิดเห็นและสั่งการ** ขอทราบความก้าวหน้าในการกำหนดแต่งตั้งคณะทำงาน   1. ผู้แทน สศช. รายงานว่า รับทราบมติ กนช. และได้เชิญ สทนช. เข้าร่วมการประชุม อ.ก.บ.ภ. เพื่อร่วมจัดทำแผนแล้ว ทั้งนี้**อยู่ระหว่างการพิจารณาปรับปรุงรายชื่อคณะอนุกรรมการ ฯ และจะแจ้งให้ สทนช. ทราบต่อไป** 2. ให้ ฝ่ายเลขานุการ ประสานขอข้อมูลและประชุมพิจารณาแผนงาน/งบประมาณของท้องถิ่น ในปี 2563 ร่วมกับสำนักงานนโยบายและแผน สำนักงานปลัดกระทรวงมหาดไทย 3. ผู้แทน สงป. รายงานว่า อยู่ระหว่างการพิจารณาปรับปรุงองค์ประกอบคณะกรรมการพิจารณาการจัดทำงบประมาณในลักษณะบูรณาการเชิงยุทธศาสตร์ พ.ศ.2563 พร้อมทั้งพิจารณากรอบแนวทาง และเกณฑ์การพิจารณาแผนงานโครงการด้วย | สศช.  มท.  สถ.  สทนช. |
| 3.2 | ผลการดำเนินงานแผนงานบูรณาการเชิงยุทธศาสตร์ ประจำปีงบประมาณ พ.ศ. 2561 แผนงานบูรณาการบริหารจัดการทรัพยากรน้ำ | | | |
|  |  | | ฝ่ายเลขานุการ นำเสนอผลการดำเนินงานและการเบิกจ่าย (ตามระบบ GFMIS ณ วันที่ 28 กันยายน 2561) ผลการเบิกจ่าย 44,528.1705 ล้านบาท คงเหลือ 15,880.9937 ล้านบาท (26.29%) และนำเสนอการปรับแผนและขอโอนเปลี่ยนแปลงงบประมาณฯ มี จำนวน 8 หน่วยงาน กรอบวงเงินขอความเห็นชอบรวม 8,131.7711 ล้านบาท ดำเนินการการปรับแผนแล้ววงเงิน 6,778.50 ล้านบาท  **ประธานมีข้อคิดเห็นเพิ่มเติม**  1) ปัญหาการเบิกจ่ายงบประมาณในด้านอุปโภค-บริโภค ที่มีการเบิกจ่ายน้อยที่สุดของการประปาส่วนภูมิภาค ที่มีการตั้งเป้าไว้สูงแต่มีการเบิกจ่ายน้อยกว่า ร้อยละ 50  2) การขอเปลี่ยนแปลงงบประมาณแต่ไม่มีการเบิกจ่าย ซึ่งจะมีผลกระทบต่อการของบประมาณ ในปี 2563 ขอให้จัดระดับความสำคัญก่อนมีการขอเปลี่ยนแปลงงบฯ  **มติที่ประชุม** รับทราบ และขอความอนุเคราะห์ให้หน่วยงานดำเนินการเพิ่มเติมดังนี้   * รายการปรับแผนและขอโอนเปลี่ยนแปลงงบประมาณฯ ที่ได้รับความเห็นชอบแล้วแต่ยังไม่ดำเนินการ ให้หน่วยงานพิจารณาให้ความสำคัญเพื่อเป็นฐานรายการสำหรับจะทำแผนงานปีงบประมาณ พ.ศ. 2563 * รายการปรับแผนและขอโอนเปลี่ยนแปลงงบประมาณฯ ในปีงบประมาณ พ.ศ. 2562  เมื่อหน่วยงานได้รับอนุมัติและดำเนินการแล้ว ต้องรายงานผลการดำเนินงานให้หน่วยงานเจ้าภาพ (สทนช.) เพื่อทราบด้วย * ในปีงบประมาณ พ.ศ.2561 สทนช. ได้รวบรวมข้อมูลด้านแผนงาน/โครงการที่เกี่ยวข้องกับการบริหารจัดการทรัพยากรน้ำทั้งประเทศ พบว่างบประมาณปี พ.ศ. 2561 รวม 95,980.5749 ล้านบาท เป็นงบประมาณแผนบูรณาการน้ำ จำนวน 61,225 ล้านบาท คิดเป็น 63.79% ดังนั้น ในปีงบประมาณ พ.ศ. 2562 นี้ **จึงขอความอนุเคราะห์หน่วยงานส่งข้อมูล แผนงานและงบประมาณปี พ.ศ. 2562** ให้ สทนช. เพื่อสามารถวิเคราะห์และขับเคลื่อนแผนแม่บทการบริหารจัดการทรัพยากรน้ำ 20 ปี ต่อไป | ทุกหน่วยงาน  ทุกหน่วยงาน |
| 3.3 | ผลการจัดทำงบประมาณในลักษณะบูรณาการเชิงยุทธศาสตร์ ประจำปีงบประมาณ พ.ศ. 2562 แผนงานบูรณาการบริหารจัดการทรัพยากรน้ำ | | | |
|  |  | | ฝ่ายเลขานุการ ได้นำเสนอ ว่าสภานิติบัญญัติแห่งชาติได้ผ่านร่างพระราชบัญญัติงบประมาณรายจ่ายประจำปีงบประมาณ พ.ศ.2562 เมื่อวันที่ 30 สิงหาคม 2561 โดยแผนงานบูรณาการบริหารจัดการทรัพยากรน้ำ งบประมาณทั้งสิ้น 62,831.5915 ล้านบาท  **มติที่ประชุม** รับทราบ และให้หน่วยงานดำเนินการเพิ่มเติมดังนี้   * เนื่องจากต้องมีการติดตาม และประเมินผลโครงการที่ได้รับงบประมาณทั้งหมด เพื่อสามารถขับเคลื่อนแผนแม่บทการบริหารจัดการทรัพยากรน้ำ จึงขอความอนุเคราะห์หน่วยงาน**กรอกข้อมูลแผนงานทั้ง 62,831.5915 ล้านบาท ลงในแบบฟอร์ม สทนช. 001 ซึ่งได้ทำหนังสือเพื่อขอข้อมูลไปแล้วเมื่อวันที่ 7 พฤศจิกายน 2561 และ มีกำหนดส่งข้อมูลกลับมาในวันที่ 20 พฤศจิกายน 2561** | ทุกหน่วยงาน |
| 3.4 | บทบาทของคณะกรรมการทรัพยากรน้ำแห่งชาติ ตาม (ร่าง) พระราชบัญญัติทรัพยากรน้ำ พ.ศ. .... ที่เกี่ยวกับแผนปฏิบัติการ และการจัดทำแผนปฏิบัติการ | | | |
|  |  | | ฝ่ายเลขานุการ ได้นำเสนอบทบาทของ กนช. ตาม (ร่าง) พระราชบัญญัติทรัพยากรน้ำ พ.ศ. ....  ที่เกี่ยวกับแผนปฏิบัติการ และการจัดทำแผนปฏิบัติการ ในมาตรา 17 (1) (2) (3) (4) และมาตรา 3๕ (1) (7)  **มติที่ประชุม** รับทราบ |  |
| **4.** | **เรื่องเพื่อพิจารณา** | |  |  |
| 4.1 | หลักเกณฑ์การจัดทำแผนปฏิบัติการ เพื่อรองรับแผนแม่บทการบริหารจัดการทรัพยากรน้ำ 20 ปี | | | |
|  |  | | ฝ่ายเลขานุการ เสนอที่ประชุมพิจารณา (ร่าง) หลักเกณฑ์การจัดทำแผนปฏิบัติการ เพื่อรองรับแผนแม่บทการบริหารจัดการทรัพยากรน้ำ 20 ปี  **มติที่ประชุม** ให้ฝ่ายเลขานุการ ส่งเอกสาร (ร่าง) หลักเกณฑ์การจัดทำแผนปฏิบัติการ เพื่อรองรับแผนแม่บทการบริหารจัดการทรัพยากรน้ำ 20 ปี ให้หน่วยงานพิจารณาในวันที่ 16 พฤศจิกายน 2561 อีกครั้ง และให้หน่วยงานส่งกลับมาที่ สทนช. เพื่อปรับปรุงแก้ไขและเป็นมติเห็นชอบ (ร่าง)หลักเกณฑ์ฯ และเสนอ กนช. เห็นชอบ ต่อไป  โดยเบื้องต้นคณะอนุกรรมการ ฯ มีข้อคิดในที่ประชุมดังนี้   * ผู้แทน สงป. ให้ข้อมูลว่า  1. ตาม พรบ.วิธีการงบประมาณ พ.ศ.2561 ระบุว่า   มาตรา 16 งบประมาณรายจ่ายบูรณาการ ได้แก่ งบประมาณรายจ่ายที่ตั้งไว้สำหรับแผนงานบูรณาการที่คณะรัฐมนตรีอนุมัติ โดยมีหน่วยรับงบประมาณตั้งแต่**สองหน่วยขึ้นไปร่วมกันรับผิดชอบดำเนินการ**  งบประมาณรายจ่ายที่ตั้งไว้สำหรับแผนงานบูรณาการตามวรรคหนึ่ง ต้องสอดคล้องกับยุทธศาสตร์ชาติ   1. อยู่ระหว่างการพิจารณาลักษณะงาน ยกตัวอย่างเช่น บางงานที่เคยอยู่ในแผนงานบูรณาการฯ หากไม่เข้าเกณฑ์อาจจะเปลี่ยนแปลงไม่ได้ถูกบรรจุอยู่ต่อ หรือบางงานที่ร่วมกันดำเนินการหลายหน่วยงานแต่ไม่มี Big Impact ก็อาจจะไม่ใช่แผนงานบูรณาการฯ  * ผู้แทน สศช. มีข้อคิดเห็น  1. จากข้อสังเกตของคณะกรรมาธิการวิสามัญ พิจารณาร่างพระราชบัญญัติวินัยการเงินการคลังของรัฐ พ.ศ. ... พิจาณาร่างพระราชบัญญัติวิธีการงบประมาณ พ.ศ. ... (ข้อที่ ๕) คือ   “ควร**แยกแยะความชัดเจนระหว่างการบูรณาการงบประมาณ กับการบูรณาการงาน** จะได้ช่วยส่งผลต่อประสิทธิภาพการใช้จ่ายงบประมาณรายจ่ายประจำปี การจัดทำงบประมาณรายจ่ายตามร่างมาตรา ๑๖ และร่างมาตรา ๓๑ สำนักงบประมาณ**ควรมีการกำหนดหลักเกณฑ์การจำแนกให้ชัดเจนว่าแผนงานโครงการใดที่มีความจำเป็นต้องตั้งเป็นงบประมาณรายจ่ายบูรณาการ**เพื่อดำเนินการ เพราะหลายแผนงานโครงการเพียงแต่การบูรณาการงานระหว่างหน่วยงานเท่านั้นโดยใช้งบประมาณรายจ่ายปกติก็สามารถดำเนินการได้สำเร็จตามเป้าหมายได้ เพราะหลักการบูรณางานทั่วไปจะช่วยลดความซ้ำซ้อน การประหยัดงบประมาณ หรือการทำให้เกิดความรวดเร็วอยู่แล้ว ดังนั้น หน่วยรับงบประมาณบูรณาการตั้งแต่สองหน่วยขึ้นไปตามที่กำหนดไว้ในร่างมาตรา ๑๖ นั้น **ต้องเป็นหน่วยงานสังกัดต่างกระทรวงกันและเป็นแผนงานพิเศษหรือโครงการพิเศษ** ซึ่งจำเป็นต้องใช้วิธีการตั้งงบประมาณรายจ่ายบูรณาการเพื่อให้แผนงานพิเศษหรือโครงการพิเศษนั้นสำเร็จตามเป้าหมายร่วมและให้เกิดผลสัมฤทธิ์ได้อย่างแท้จริงเท่านั้น”   1. เห็นด้วยว่าแผนงานบูรณาการฯ ต้องมี Big Impact 2. เสนอว่าให้หน่วยงานพิจารณาจัดแผนงานเป็นงานตาม Function ก่อน แล้วหากงานมีกรณีพิเศษเข้าหรือเข้าเกณฑ์จึงโยกมา Agenda  * ผู้แทน ยผ. มีข้อคิดเห็น  1. จาก (ร่าง) หลักเกณฑ์ฯ ในกล่อง งานตามภารกิจ (Function) “ ข้อที่ 3) ไม่มีผลเกี่ยวเนื่องถึงหน่วยงานอื่นๆ และ ข้อที่ ๔) ดำเนินการในจุดดำเนินการที่ไม่ส่งผลต่อพื้นที่ดำเนินการอื่น” ให้ขยายความเพิ่มเติมให้ชัดเจน 2. ให้พิจารณาแผนงบประมาณแต่ละประเภทที่ผ่านมาว่า มีรายการงานลักษณะอย่างไร เพื่อใช้ประกอบการจัดทำ (ร่าง) หลักเกณฑ์ฯ  * ประธาน มีข้อคิดเห็น  1. การตั้งชื่อแผนงานโครงการต้องชัดเจนว่าผลสัมฤทธิ์คืออะไร | ทุกหน่วยงาน |
| 4.2 | แนวทางการจัดทำแผนปฏิบัติการ ปีงบประมาณ 2563 | | | |
|  |  | ฝ่ายเลขานุการ เสนอที่ประชุมพิจารณากรอบระยะเวลาและแนวทางการดำเนินการเพื่อการจัดทำแผนปฏิบัติการด้านการบริหารจัดการทรัพยากรน้ำประจำปีงบประมาณ พ.ศ.2563 และเพื่อเป็นการเตรียมความพร้อมในการดำเนินการตามร่างพระราชบัญญัติทรัพยากรน้ำ พ.ศ. ...  **มติที่ประชุม** เห็นชอบตามที่เสนอ โดยอาจมีการปรับกรอบเวลาการดำเนินงานในบางกิจกรรมเพื่อให้สอดคล้องกับ ปฏิทินงบประมาณรายจ่ายประจำปีงบประมาณ พ.ศ.2563 ที่ สงป. กำหนดไว้ | | ทุกหน่วยงาน |
| 4.3 | หลักเกณฑ์การพิจารณาแผนงานโครงการ โครงการสำคัญ/โครงการขนาดใหญ่ /โครงการเงินกู้ | | |  |
|  |  | ฝ่ายเลขานุการ ชี้แจงว่าในวาระนี้ยังไม่มีหลักเกณฑ์การพิจารณาแผนงานโครงการฯ แต่จะเป็นการนำเสนอให้เห็นถึงภาระงบประมาณต่อเนื่อง/ผูกพันที่เกิดขึ้น โดยรวยรวมแผนงานโครงการจาก 4 ประเภทดังนี้  1. โครงการตามมติ ครม. สัญจร 11 ครั้ง และการลงพื้นที่ตรวจราชการของ นรม. และ รนม.  2. โครงการสำคัญตามที่ อนุกลั่นกรองฯ พิจารณาเห็นชอบในการประชุมครั้งที่ 1/2561  3. โครงการ ต่อเนื่อง/ผูกพัน (อย่างน้อยถึงปี 2563) ได้รับข้อมูลจาก ชป. ยผ. กปภ. และ อต.  4. โครงการสำคัญ โครงการขนาดใหญ่ ที่พร้อมดำเนินการในปี 2563  โดยรวมทั้ง 4 รายการ มีกรอบวงเงินสูง ซึ่งจะเป็นภาระงบประมาณของปี 2563 ด้วย  **มติที่ประชุม**   1. มอบหน่วยงาน**ตรวจสอบ ข้อมูลโครงการ ความพร้อม และการได้รับงบประมาณ ของแผนงานโครงการทั้ง 4 รายการ** พร้อมทั้งจัดลำดับความสำคัญ และ**กรอกข้อมูลในแบบฟอร์มตาราง สทนช. 001 เพื่อเป็นข้อมูลสำหรับการจัดทำแผนปฏิบัติการปี 2563** และการพิจารณาหาแหล่งเงินอื่นเพื่อขับเคลื่อนโครงการสำคัญ โครงการขนาดใหญ่ ต่อไป โดยฝ่ายเลขานุการ จะส่ง  Link Download รายละเอียดแผนงานโครงการจาก 4 ประเภท ให้หน่วยงานตรวจสอบในวันที่ 16 พฤศจิกายน 2561 2. หน่วยงาน**ต้องตรวจสอบและยืนยันความพร้อมของโครงการ**ด้วย พร้อมทั้งให้ ชป. กทม. และหน่วยงานที่เกี่ยวข้อง จัดเตรียมข้อมูลแผนงานโครงการขนาดใหญ่ สำหรับการประชุมติดตามความก้าวหน้าและโครงการขนาดใหญ่และโครงการสำคัญ ครั้งที่ 5/2561 ในวันที่  19 พฤศจิกายน 2561 ด้วย   ทั้งนี้ ที่ประชุมมีข้อเสนอแนะและข้อสังเกตว่า   * ผู้แทน สงป. ให้ข้อมูลว่า  1. ยังไม่ทราบวงเงินงบประมาณรายจ่าย และโครงสร้างงบประมาณรายจ่ายประจำปีงบประมาณ พ.ศ.2563 ทั้งนี้การดำกนดกรอบวงเงินงบประมาณรายจ่ายคง**ไม่สามารถกำหนด**กรอบวงเงินได้มากกว่ากว่าปีที่แล้วเป็นหนึ่งเท่าตัวได้ 2. ข้อสังเกตจากการดำเนินงานที่ผ่านมาของโครงการขนาดใหญ่มีวงเงินลงทุนสูงคือ เมื่อหน่วยงานได้รับการจัดสรรงบประมาณแล้วไม่สามารถดำเนินงานได้ตามแผน เนื่องจากติดปัญหาด้านที่ดิน การเข้าพื้นที่ เป็นต้น  * ผู้แทน สบน. ให้ข้อมูลว่า การกู้เงินภาครัฐ ต้องใช้เงินกู้ต่างประเทศ โดยโครงการต้องมีกิจกรรมนำเข้าและมีผลตอบแทนทางการเงินที่สามารถจ่ายคืนเงินกู้ได้ มีผลตอบแทนทางการเงินและคุ้มค่าทั้งทางด้านเศรษฐกิจและสังคมที่ชัดเจน สำหรับการกู้เงินภายในประเทศ ต้องดำเนินการเป็นกรณีพิเศษเพื่อกระตุ้นเศรษฐกิจภายในประเทศโดยต้องได้รับความเห็นชอบจากคณะรัฐมนตรี ซึ่มีกรอบระยะเวลาดำเนินการประมาณ 12-14 เดือน | | ทุกหน่วยงาน  ทุกหน่วยงาน |
| **๕.** | **เรื่องอื่นๆ** |  | |  |